
Grozījumi Valsts robežsardzes likumā
Izdarīt Valsts robežsardzes likumā (Latvijas Vēstnesis, 2020, 223. nr.; 2022, 43. nr.; 2023, 125. nr.; 2024, 230. nr.) šādus grozījumus:
1. Aizstāt 17. panta sestajā daļā vārdu "šaujamieroci" ar vārdu "ieroci".
2. Papildināt likumu ar 17.1 pantu šādā redakcijā:
· "17.1 pants. Sprāgstvielas un spridzināšanas ietaises lietošana
· (1) Par sprāgstvielas un spridzināšanas ietaises lietošanu uzskatāma mērķtiecīga iedarbība uz dzīvu būtni vai objektu. Robežsargam ir tiesības lietot sprāgstvielu un spridzināšanas ietaisi galējās nepieciešamības situācijā, lai:
· 1) atvairītu bruņotu vai militāru iebrukumu Latvijas Republikas teritorijā;
· 2) atvairītu grupveida vai bruņotu uzbrukumu, kurā tiek izmantots ierocis, kaujas tehnika vai transportlīdzeklis;
· 3) atbrīvotu bruņotas personas ieņemtu objektu, kas atrodas Valsts robežsardzes valdījumā vai turējumā, iznīcinātu nocietinājumu vai iekļūtu objektā, kurā tiek veikta personas dzīvību vai veselību apdraudoša darbība.
· (2) Robežsargam ir tiesības lietot sprāgstvielu un spridzināšanas ietaisi, nebrīdinot par nodomu to darīt.
· (3) Lietojot sprāgstvielu un spridzināšanas ietaisi, tās lietošanai jābūt nepieciešamai un samērīgai, maksimāli ierobežojot tās nodarīto kaitējumu, kā arī, ja nepieciešams, nekavējoties nodrošinot pirmās palīdzības sniegšanu un neatliekamās medicīniskās palīdzības izsaukšanu.".

